Monacóban nem tudta tartani a McLarenek tempóját, a harmadik lett. Kanadában Giancarlo Fisichellával együtt kizárták, mert nem vették figyelembe a boxkijáratnál a piros lámpát. Ezt egy harmadik, majd egy második hely követte az Egyesült Államokban és a francia nagydíjon. Silverstone-ban a bokszutcából kellett rajtolnia, mert az autója lefulladt a rajtnál. A verseny végére az ötödik helyre jött fel. A kaotikus európai nagydíjat sokáig vezette, míg az utolsó körökben meg nem előzte Fernando Alonso. A Hungaroringen csak a 13. helyen végzett pont nélkül. Törökországban az első helyről indulva nyert a csapattársa előtt. Monzában már a 10. körben búcsúzni kényszerült a felfüggesztés hibája miatt, majd Belgiumban második lett Räikkönen mögött.